ร้านนี้เป็นร้านที่ไม่คาดคิดว่าจะเข้าไปทาน แบบว่าตอนนั้น ทุกคนในบ้านทะเลาะกันไปมา ไม่รู้จะกินอะไร แล้วเหมือนมีแรงดึงดูด ด้วยแบบของร้านที่เป็นแบบเปิดโล่ง การตกแต่งแปลกตา อาหารเป็นไก่เป็นหลัก และ มีพนักงานมายื่นคูปอง สงสัยว่าเพิ่งเปิดร้าน เราก็เลยลองเข้าไปทานดู 

ร้านนี้เป็นร้านแบบBar & Restuarant สมัยใหม่ค่ะ เข้าไปพนักงานทุกคนยินดีต้อนรับเราดังมาก โห..รู้สึกมีสปิริตจริงๆ เราเข้ามานั่งในสุดของร้าน และสั่งอาหาร อาหารที่ทานจะคล้ายๆ อาหารทานเล่น แกล้มเหล้า มีเครื่องดื่มหลากหลาย ซึ่งเราก็ลองสั่งมาดูเหมือนกัน 
หลังจากสั่งอาหารเสร็จ พนักงานจะเอากะหล่ำปลีมาให้ทานเล่นค่ะ มาเป็นใบๆเลย ราดน้ำสลัดมาให้ด้วย ทานเพลินๆค่ะ 

เราสั่งสลัดมันฝรั่ง ของโปรดคุณแม่มา พอมาถึง พวกเราก็งงกับไข่ลูกโต แต่รสชาติสลัดดีงามค่ะ สดชื่นดีทีเดียว 

เราสั่งไก่แบบRoasted Chicken  ซึ่งสามารถเลือกรสชาติได้ ซึ่งก็คือจะมีผงปรุงรสให้เลือก และทางร้านจะโรยมาให้ ซึ่งส่วนตัวว่าเมนูนี้ไม่ได้ว้าวมาก เพราะว่าถึงแม้ไก่จะย่างมาเป็นอย่างดี กรอบนอกนุ่มใน แต่เนื่องจากไม่ได้หมักมาก่อน แต่ใช้เป็นผงโรยเอา ก็เลยไม่ได้มีรสชาติถึงเนื้อไก่ด้านใน

French Fries ดีงามค่ะ คือแบบทอดได้ไม่อมน้ำมัน และผงโรยอร่อย เผ็ดๆหน่อย มีกลิ่นเครื่องเทศแกงด้วย 

เมนูอบ เราสั่งเป็น กุ้ง เห็ด ในน้ำมัน คือจะบอกว่า มันร้อนมากๆ คือลวกลิ้นไปเลย เพราะว่า ทางร้านเอาวัตถุดิบลงแช่น้ำมัน และเข้าอบ คิดแล้วยังแสบลิ้นอยู่เลย รสชาติแปลกดีค่ะ น่าลองนะคะ แต่ระวังนิดๆ คือจริงๆคิดว่า มันไม่ได้เลี่ยนน้ำมันขนาดนั้นนะคะ 

ไก่ทอด เป็นชิ้น ซึ่งส่วนตัวชอบเมนูนี้มากกว่า ตัวอบ คือทอดได้ดี ไม่อมน้ำมัน และ มพร้อมผงปรุงรสเหมือนกัน แต่มีรสชาติดีกว่า เนื้อไก่ก็นุ่ม ไม่แห้งกระด้างด้วยค่ะ 

ส่วนเครื่องดื่ม ซิมสั่งเป็นเหล้าผลไม้ ประมาณเอาเรื่องอยู่ทีเดียว และสั่ง Beer Orion 

ส่วนที่ไม่ชอบสำหรับร้านคือ ทางร้านจะอนุญาติให้ลูกค้าสูบบุหรี่ได้ ก็อาจจะทนเหม็นกันหน่อย แต่มาเฮฮาก็สนุกดีค่ะ ทุกคนก็กรึ่มๆ กลับไปพักสบายเลยทีเดียว เหมือนมาเที่ยว สังสรรค์ค่ะ 